Hans Christian Holte

Hans Christian Holte (født 1965) var fra 2020 til 2025 Norges arbeids- og velferdsdirektør, det vil si øverste leder for Nav.Anne Myklebust Odland: Hans Christian Holte er ny NAV-sjef - Fri Fagbevegelse 4. august 2020Aina Ebube Helgheim: Tilbake ved sin lest - Portrettintervju i Klassekampen 26. juni 2021 Før dette var han leder av Skatteetaten og av Direktoratet for forvaltning og IKT.

Han vokste opp på Greverud i nåværende Nordre Follo kommune. Holte har hovedfag i statsvitenskap (cand. polit.) fra Universitetet i Oslo (1992) og ble avdelingsdirektør i Sosial- og helsedepartementet i 2000.regjeringen.no Offisielt fra statsråd 25.02.2000
I 2005 ble han ekspedisjonssjef i Utdannings- og forskningsdepartementetregjeringen.no Offisielt fra statsråd 24. juni 2005 og senere assisterende departementsråd i Kunnskapsdepartementet fra 2005 til 2008. Holte har tidligere arbeidet i Andersen Consulting og i det som i dag er Fornyings- og administrasjonsdepartementet. Han har blant annet arbeidet med den statlige håndteringen av år 2000-problemet, IKT-satsinger i helse- og sosialsektoren, og med etableringen av et nasjonalt helsenett.idg.no Han er Norges nye it-sjef  14.12.2007 Fra august 2013 til august 2020 var Holte Norges skattedirektør og fra 2008 til 2013 var han leder av Direktoratet for forvaltning og IKT (DIFI).regjeringen.no Holte utnevnt som skattedirektør 26.04.2013

Høsten 2025 opplyste regjeringen i en pressemelding at arbeidsminister Kjersti Stenseng hadde bedt Holte om å gå av som Nav-direktør; årsaken var at Riksrevisjonen hadde avdekket at Nav hadde gitt uriktige opplysninger til Arbeids- og inkluderingsdepartementet – Navs overordnede departement – og til Riksrevisjonen.

 2000–2005: Avdelingsdirektør i Sosial- og helsedepartementet
 2005–2005: Ekspedisjonssjef i Utdannings- og forskningsdepartementet
 2005–2008: Assisterende departementsråd i Utdannings- og forskningsdepartementet
 2008–2013: Direktør i Direktoratet for forvaltning og IKT
 2013–2020: Direktør i Skatteetaten (skattedirektør)
 2020–2025: Direktør i Arbeids- og velferdsdirektoratet (NAV)

 Referanser  

Kategori:Norske embets- og tjenestemenn
Kategori:Personer fra Nordre Follo kommune